Вътьо Раковски
Градинката с фонтаните

chitanka.info

Театърът. Градинката. Фонтаните.

И малкото градинско кафене.

Оркестърът. И писъкът на враните.

Изпразненото вече портмоне.

И празните сърца. И празното огромно

небе над нас без никакви звезди,

и кучето, минаващо край нас бездомно…

И твойто: „О, не страдай! Тъжен не бъди!“

О, някак много бързо, главоломно

зарасна тази рана в мене между раните

или така понякога си мислиме поне.

Аз тази вечер още помня. Още помня.

Театърът. Градинката. Фонтаните.

И малкото градинско кафене.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.